CELEX: 62020TN0530
Language: da
Date: 2020-08-21 00:00:00
Title: Sag T-530/20: Sag anlagt den 21. august 2020 — Interfloat og GMB mod Kommissionen

5.10.2020   
            
            
               DA
            
            
               Den Europæiske Unions Tidende
            
            
               C 329/26
            
         
      Sag anlagt den 21. august 2020 — Interfloat og GMB mod Kommissionen
      (Sag T-530/20)
      (2020/C 329/46)
      Processprog: tysk
      
         Parter
      
      
         Sagsøgere: Interfloat Corp. (Ruggell, Liechtenstein) og GMB Glasmanufaktur Brandenburg GmbH (Tschernitz, Tyskland) (ved advokaterne U. Karpenstein og R. Sangi)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse C(2020) 3287 final af 26. maj 2020 vedrørende foranstaltning SA.39990 (2016/C) (ex 2016/NN) (ex 2014/FC) (ex 2014/CP) –gennemført af Belgien til fordel for Ducatt NV annulleres, og
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et anbringende.
      Kommissionen burde ikke have afsluttet den formelle undersøgelsesprocedure, der var blevet indledt som følge af en klage fra sagsøgeren. Rådets forordning (EU) 2015/1589 (1) (»procedureforordningen om statsstøtte«) fastsætter en specifik og udtømmende reguleret procedure med henblik på afslutningen af den formelle undersøgelse. Denne forordning kræver navnlig, at den formelle undersøgelsesprocedure afsluttes med en af de fire afgørelser, der — udtømmende — er fastsat i artikel 9. En afslutning af en formel undersøgelsesprocedure uden en sådan afgørelse er kun fastsat for det tilfælde, at den berørte medlemsstat trækker sin anmeldelse tilbage (artikel 10). Kommissionen tilsidesatte ved den anfægtede afgørelse ordlyden, systematikken og formålet med artikel 108, stk. 2, TEUF og procedureforordningen om statsstøtte og tilsidesatte dermed sagsøgerens proceduremæssige rettigheder i forbindelse med den formelle undersøgelsesprocedure. Der findes således ingen tilstrækkelig begrundelse for at afslutte proceduren.
      
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).